Coscas

As coscasCon a variant cozcas, cosculletasCon a variant coscolletas u zociguetasCon s variants zociquetas y zoceguetas son una sensación que se siente en bellas partes d'o cuerpo cuan se tocan con suavidat, lo que puede fer redir involuntariament a l'individuo a qui le son fetas. Tamién se'n puede producir cuan se preta la parte d'o cuerpo y mesmo cuan a persona piensa que se le va a tocar, por condicionamiento. Cuan se'n siente muitas, pueden resultar desagradables. Atras formas documentadas son cosquetas, coscullas y rociguetas.

 Nombres 
En a Chacetania se documenta os nombres "cozcas" BARCOS, Miguel Ánchel, El Aragonés Ansotano: estudio lingüístico de Ansó y Fago; Gara d'Edizions. Zaragoza, 2007. ISBN 978-84-8094-058-0 y "coscas" ANDOLZ CANELA, Rafael, Diccionario Aragonés, Aragonés-Castellano Castellano-Aragonés (5ena ed.); Mira Editores. Zaragoza 2004. ISBN 84-8465-160-6 pa nombrar-las. A palabra cozquillas se documenta en diferents localidaz de l'Alto Aragón central y occidental, y a suya variant "cosquillas" ye la cheneral en tot lo territorio, dende Chacetania dica Sobrarbe, anque puede pareixer consecuencia lochica de l'ampla substitución de l'aragonés por o castellano, ya que si paramos cuenta, «cosquillas» ye como se les diz en ixe idioma.

En a val de Chistau, en Sobrarbe, se documenta a palabra zociguetas. En a val d'a Cinca en Sobrarbe se guarda memoria d'a palabra zorciguetas, que fa l'alcordanza muito de l'anterior, anque ista podría estar influida por a palabra «zorz». En a Fueva tamién se les deciba pizquetas, lo menos dica os anyos 1930. Tanto zorciguetas como pizquetas son palabras desusadas en l'actualidat en a comarca de Sobrarbe.

En aragonés oriental se documentan as formas sosegas, soseguetas BALLARÍN CORNEL, Ángel, Diccionario del benasqués; Zaragoza, 1978. Consultable en linia a traviés de  Diccionario del benasqués. Consultau lo 3 d'agosto de 2018. u "zociguetas" BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN 978-84-8094-061-0 (en benasqués soseguetes).

 Se veiga tamién 
Pizca.
Pizco.

Notas

Referencias

 Vinclos externos 

Categoría:Comunicación no verbal
Categoría:Chuegos